3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์

การประกอบธุรกิจของแต่ละสายผลิตภัณฑ์หรือกลุ่มธุรกิจของบริษัทโดยแยกตามตารางโครงสร้างรายได้
แยกแสดงได้ดังนี้

บริษัท ไทยบรรจุภัณฑ์และการพิมพ์ จำกัด (มหาชน)

ลักษณะผลิตภัณฑ์หลัก คือ บรรจุภัณฑ์กล่องกระดาษดำเนินการผลิตตามแบบ หรือตัว อย่าง
ที่ลูกค้ากำหนดมา จึงเน้นภาพลักษณ์ที่โดดเด่นและสวยงาม กระดาษเป็นบรรจุภัณฑ์ที่นิยมใช้กันมาก
สำหรับบรรจุสินค้าเพื่ออุปโภคบริโภคโดยตรง เนื่องจากราคาถูก น้ำหนักเบา
อีกทั้งสามารถนำมาผลิตใหม่ (Recycle)ได้สามารถนำเสนอได้หลายรูปทรง เช่น ถุง ซอง กล่อง
เป็นต้น บรรจุภัณฑ์กระดาษ ควรมีคุณสมบัติที่ไม่ฉีกขาดง่ายและสามารถต้านทานแรงทะลุได้ดี
ดังนั้นบริษัทจึงได้ศึกษาวิธีการที่จะทำให้บรรจุภัณฑ์กระดาษมีความทนทาน
โดยใช้วิธีการเคลือบหรือชุบผิวด้วยน้ำยาวานิชหรือน้ำยาวอเตอร์เบส และใช้วิธีการขัดเงาด้วย
น้ำยาเคลือบเงา
เพื่อให้เกิดความเงางามและรักษาสีสันของสิ่งพิมพ์ให้คงอยู่ในสภาพเดิมได้ยาวนานและได้ทำการพัฒนากรรมวิธีดังกล่าวจนสามารถนำมาใช้กับผลิตภัณฑ์ของบริษัทได้เป็นอย่างดี
ผลิตภัณฑ์หลัก และสินค้าที่เกี่ยวข้องของบริษัทแบ่งเป็น 2 ชนิด คือ

(1) กล่องกระดาษประกบฟูก (Paperboard with Corrugated Fiberboard)

มีกรรมวิธีการผลิตโดยการพิมพ์ออฟเซ็ทเป็นลวดลาย
และสีสันลงในกระดาษแข็งการ์ดบอร์ดหรือกระดาษขาวหน้าแป้งแล้วนำไปประกบ (Laminated)
กับกระดาษลูกฟูก (Kraft) ซึ่งบริษัทจะเน้นการผลิตกระดาษลูกฟูกลอน B
ซึ่งเป็นลูกฟูกพิมพ์ลอนใหญ่ใช้บรรจุสินค้าที่มีขนาดใหญ่ และต้องการความแข็งแรงส่วนลูกฟูกลอน E
ซึ่งเป็นลูกฟูกลอนเล็กที่สุดใช้กับสินค้าที่ต้องการกล่องที่มีความสวยงาม และพิถีพิถัน โดยมีทั้งชนิด 2
ชั้น และ 3 ชั้น ต่อจากนั้นนำไปปั๊ม (Diecut) ให้ได้รูปร่างและขนาดเท่ากับกล่องที่ลูกค้าต้องการ
จากนั้นนำไปขึ้นรูปเป็นกล่องกระดาษ สินค้าที่นิยมใช้กล่องชนิดนี้ เช่น กล่องผงซัก ฟอกขนาดใหญ่
กล่องของเด็กเล่น กล่องบรรจุเครื่องครัว เป็นต้น

(2) กล่องกระดาษแข็ง (Paperboard Boxes)

มีกรรมวิธีการผลิตเช่นเดียวกับกล่องกระดาษประกบฟูก
แต่ไม่ต้องผ่านขั้นตอนการประกบกระดาษลูกฟูกเท่านั้น
ส่วนใหญ่ใช้บรรจุสินค้าที่สัมผัสกับสินค้าอุปโภคบริโภคโดยตรง เช่น ผงซักฟอกขนาดกล่องเล็ก
ผลิตภัณฑ์เครื่องใช้ไฟฟ้า อุปกรณ์อิเลคทรอนิคส์ ผลิตภัณฑ์ประเภทอาหาร เช่น
อาหารเช้าชนิดเกล็ดและผง อาหารเสริมสุขภาพ ยารักษาโรคต่าง ๆ
เครื่องใช้ส่วนตัวและเครื่องใช้ในครัวเรือน เป็นต้น

 บริษัท ที พี พี อินเตอร์เนชั่นแนล จำกัด

บริษัทประกอบธุรกิจด้านการลงทุนในกิจการ หรือโครงการต่าง ๆ ที่มีความเสี่ยงต่ำ
และมีความชำนาญ

3.2 การตลาด และภาวะการแข่งขัน

จากราคาน้ำมันที่ลดลงในช่วงปลายปี 2549
ทำให้แรงกดดันที่จะทำให้ราคากระดาษมีการปรับตัวสูงขึ้นลดน้อยลง
ทำให้ต้นทุนในไตรมาสสุดท้ายของปี 2549 ขยับตัวสูงขึ้นไม่มากนักและจากเหตุผลดังกล่าว
ก็คาดว่าในช่วงไตรมาสแรกของปี 2550 ราคากระดาษ ก็น่าจะยังคงทรงตัวอยู่ได้
อีกทั้งโรงงานผลิตกระดาษภายในประเทศมีการเพิ่มกำลังการผลิต
จึงทำให้ปริมาณกระดาษภายในประเทศมีอย่างเพียงพอหรือเกินความต้องการ
จึงทำให้ไม่ส่งผลกระทบกับการปรับราคาดังกล่าว

กลุ่มอุตสาหกรรมการพิมพ์และบรรจุภัณฑ์ในปี 2549 เป็นกลุ่มที่ได้รับการสนับสนุน
และเห็นศักยภาพในการนำรายได้เข้าสู่ประเทศจากภาครัฐบาลเป็นอย่างมาก
อีกทั้งสอดคล้องกับนโยบายรัฐบาลที่จะทำให้ประเทศเป็นสังคมแห่งการเรียนรู้
สนับสนุนให้คนไทยรักการอ่านและเพิ่มการบริโภคกระดาษของประชากรต่อคนให้มากขึ้น
อันเป็นดัชนีในการวัดมาตรฐานคุณภาพของบุคลากรภายในประเทศตัวหนึ่ง
ภาครัฐจึงได้มีการสนับสนุนงบประมาณเข้ามาในอุตสาหกรรมและลดอัตราภาษีนำเข้าในวัตถุดิบที่ไม่สามารถผลิตได้ในประเทศหรือไม่สามารถผลิตได้เพียงพอ
หรือคุณภาพยังไม่เป็นที่ยอมรับในต่างประเทศลงเหลือศูนย์เปอร์เซ็นต์ รวมถึงเครื่องจักรต่างๆ
จากการสนับสนุนจากภาครัฐทำให้อุตสาหกรรมการพิมพ์และบรรจุภัณฑ์สามารถเพิ่มมูลค่าการส่งออกของสิ่งพิมพ์จากปี
2548 ขึ้นมาอีกมาก

ในปี 2549 บริษัทได้ใช้กลยุทธคุณภาพของสินค้าและการบริการมาเป็นปัจจัยหลักในการดำเนินการ
ทำให้ยังคงรักษาลูกค้ารายหลักของบริษัทเอาไว้ได้
และยังสามารถเพิ่มส่วนแบ่งการตลาดในลูกค้ารายหลักมาได้อีกด้วย การผลิตสินค้าได้มาตรฐาน
ความมุ่งมั่นและความรับผิดชอบต่อสังคม ในการรักษาสภาพแวดล้อม
ยังคงเป็นกลยุทธในการทำตลาดในปี 2550 ต่อไป สิ่งที่แตกต่างและเพิ่มเติมจากปี 2549
ก็คงจะเป็นในเรื่องการสร้างความสัมพันธ์กับลูกค้ารายหลัก ที่ทางบริษัทจะเน้นไปในทาง PRM
(Partner Relationship Management)

3.3 การจัดหาผลิตภัณฑ์หรือบริการ

(ก) ในการจัดซื้อหรือจัดหาวัตถุดิบที่เข้ากระบวนการผลิต วัสดุอุปกรณ์, เครื่องมือ และเครื่องใช้
ถือเป็นหัวใจของการดำเนินงานของอุตสาหกรรม ไม่มีองค์กรธุรกิจใดที่จะดำเนินกิจการได้
โดยปราศจาค สิ่งเหล่านี้ ทางบริษัทฯ จึงได้จัดให้มีระบบมาตรฐานคุณภาพ ISO
สำหรับกระบวนการจัดซื้อ เพื่อจัดหาปริมาณที่พอเหมาะ คุณภาพที่เหมาะสม ในเวลา
และสถานที่ที่ถูกต้อง รวมถึงราคาที่ยุติธรรม เพื่อเพิ่มประสิทธิภาพ และเพิ่มกำไรให้แก่ธุรกิจ

(ข) กระบวนการผลิตที่มีผลกระทบต่อสิ่งแวดล้อม

1.จัดให้มีการอบรมการทิ้งขยะโดยมีการแยกกลุ่มขยะเป็น 3 ประเภท

1.1 ขยะอันตราย ใช้ถังสีแดง

1.2 ขยะรีไซเคิล ใช้ถังสีเหลือง

1.3 ขยะทั่วไป ใช้ถึงสีเขียว

2.มีการปรับปรุงระบบบำบัดโดยการสร้างบ่อพักแบบบ่อซึมเพื่อทำการบำบัดก่อนปล่อยสู่ภายนอก

3.ทำการล้างระบบท่อทั้งโรงงานเพื่อให้ข้อมูลการตรวจวัด น้ำเสีย มีประสิทธิภาพ

4.จัดให้มีการประชาสัมพันธ์ข้อมูลด้านสิ่งแวดล้อม เพื่อให้พนักงานรับทราบ